Десант при Диеп
Десантът при Диеп, битката за Диеп или операция „Юбилей“ е съюзническо нападение срещу окупираното от немците пристанище Диеп във Франция на 19 август 1942 г., по време на Втората световна война. Основната атака продължава по-малко от шест часа, когато силната немска защита и покачващите се съюзнически загуби карат съюзническите командири да обявяват отстъпление.